Mal for tekst på kommunens nettside

**Siste frist for gratis HPV-vaksine til kvinner født 1991 eller senere**

Desember 2018 er siste mulighet for å **starte** gratis HPV-vaksinasjon mot livmorhalskreft. Vaksinen anbefales til unge kvinner fordi den forebygger livmorhalskreft og annen HPV-relatert kreft.

HPV-infeksjon er den vanligste seksuelt overførbare infeksjonen i verden. De fleste som er seksuelt aktive blir smittet i løpet av livet, oftest i ung alder. Infeksjonen er som regel ufarlig og går over av seg selv, men noen får en vedvarende infeksjon som på sikt kan føre til utvikling av kreft, hvor livmorhalskreft er vanligst. Hvert år får om lag 350 kvinner i Norge livmorhalskreft og 60-100 dør av sykdommen. Vaksinen kan gi beskyttelse selv om man har debutert seksuelt.

Tilbudet om gratis HPV-vaksine til unge kvinner er midlertidig og består av tre vaksinedoser gitt i løpet av 6-12 måneder. Siste mulighet for å starte vaksinasjon er desember 2018. De som har startet innen denne fristen kan bruke første halvdel av 2019 på å fullføre vaksinering og den siste av de tre dosene må være tatt innen utgangen av juni 2019.

***Informasjon om hvor og når kvinner i målgruppen kan få vaksinen i deres kommune.***

Mer informasjon om HPV og HPV-vaksine:

Folkehelseinstituttets nettside: [www.fhi.no/hpv](http://www.fhi.no/hpv)